cyanic-selkie/wikianc huggingface dataset:
লেগ বাই
লেগ বাই স্কোরিং
ব্যাটসম্যানের দেহের একমাত্র যে অংশটিতে এই নিয়ম প্রয়োগ হয় না তা হলো হাত বা ব্যাট ধরে হাত (অর্থাৎ ব্যাটসম্যানের গ্লাভস), যেগুলি ব্যাটের একটি অংশ হিসাবে বিবেচিত হয়। যদি বলকে কোন হাত দিয়ে আঘাত করে এবং কোন কারণে সেই হাতে ব্যাট ধরা না থাকে তবে সেগুলি লেগ বাই হিসাবে গণ্য হবে। তবে ব্যাটসম্যান যদি ইচ্ছাকৃতভাবে বলকে কোন হাত দিয়ে আঘাত করে এবং সে হাতে ব্যাট ধরা না থাকে তবে কোন লেগ বাই রান হবে না এবং ফিল্ডিং করা দল আবেদন করলে অবস্ট্রাক্টিং দ্য ফিল্ড আউট দেওয়া হতে পারে।
ব্যাটসম্যানের মধ্যে বলটি ব্যাটসম্যানকে আঘাত করে তবেই লেগ বাই রান যোগ করা যেতে পারে, যদি:
ব্যাটসম্যান যদি এই দুটির একটিও চেষ্টা না করে এবং বলটি তার শরীরে আঘাত করে তবে এটি একটি ডেড বল এবং রান যোগ করা নাও হতে পারে। এই পরিস্থিতিতে ব্যাটসম্যানরা যদি রান সংগ্রহ করার চেষ্টা করে তবে ফিল্ডিং দল তাদের উভয়কেই রান আউট করার চেষ্টা করতে পারে। বল ডেড হওয়ার সময় ব্যাটিং জুটি যদি এমন একটি "রান" সম্পন্ন করে এবং আম্পায়ার ডেড বলের ইঙ্গিত দেয় তাহলে রান যোগ করা হয় না এবং ব্যাটসম্যানদের রান নেওয়ার আগের মতো অবস্থানে তাদের উইকেটে ফিরে যেতে হবে।
টেস্ট ক্রিকেটে অতিরিক্ত রান করার ক্ষেত্রে লেগ বাই সর্বাধিক সাধারণ ধরন। একটি টেস্ট ম্যাচে গড়ে লেগ বাই রানের সংখ্যা প্রায় ২০; একটি ৫০ ওভারের ম্যাচে এটি প্রায় ১০। এক টেস্ট ইনিংসে সর্বাধিক লেগ বাই হলো ৩৫, ইংল্যান্ডের প্রোটিয়াস সফরের সময় দক্ষিণ আফ্রিকার বিপক্ষে ইংল্যান্ড ২০০৮ সালের ১ আগস্ট এটি সংগ্রহ করেছিল।
স্কোরিং সংকেত
একক লেগ বাইয়ের জন্য প্রচলিত সংকেত হলো ভিত্তিতে এবং উপরে অনুভূমিক প্রান্তে বিন্দু সহ একটি ত্রিভুজ (বিপরীত বাই প্রতীক)। যদি একাধিক লেগ বাই নেওয়া হয় তবে রান সংখ্যা ত্রিভুজের মধ্যে লেখা হয় - অনুশীলনে সংখ্যাটি নিচে লিখে তার চারপাশে ত্রিভুজটি আঁকা আরও সহজ।
বৈধতা
টেস্ট ক্রিকেট থেকে অবসর নেওয়ার আগে অস্ট্রেলিয়ার অধিনায়ক স্টিভ ওয়াহ লেগ বাইকে খেলা থেকে বাদ দেওয়ার আহ্বান জানিয়ে মন্তব্য করেছিলেন: "আমি মনে করি না আপনি বলটি মিস করলে আপনার রান নেওয়া উচিত।"
আম্পায়ারের সংকেত
আম্পায়াররা একটি হাঁটু উচু করে হাত দিয়ে তা স্পর্শ করে লেগ বাই এর সংকেত দেন।
পটাসিয়াম সেলেনেট
পটাসিয়াম সেলেনেট একটি গন্ধহীন সাদা কঠিন পদার্থ, যার রাসায়নিক সংকেত K2SeO4। এটি সেলেনিক এসিড এর পটাসিয়াম লবণ হিসাবে গঠিত হয়। এটা ফোটোগ্রাফি ব্যবহৃত হয়।
কাতালিনা সান্দিনো মোরেনো
কাতালিনা সান্দিনো মোরেনো (জন্ম ১৯ এপ্রিল ১৯৮১) হলেন একজন কলম্বিয় অভিনেত্রী। তিনি মারিয়া ফুল অব গ্রেস চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শার্লিজ থেরনের সাথে যৌথভাবে শ্রেষ্ঠ অভিনেত্রী বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য চলচ্চিত্র হল লাভ ইন দ্য টাইম অব কলেরা (২০০৭), চে (২০০৮), দ্য টোয়ালাইট সাগা: ইক্লিপস (২০১০) ও আ মোস্ট ভায়োলেন্ট ইয়ার (২০১৪)।
প্রারম্ভিক জীবন
সান্দিনো মোরেনো ১৯৮১ সালের ১৯শে এপ্রিল কলম্বিয়ার বোগোতায় এক মধ্যবিত্ত পরিবারে জন্মগ্রহণ করেন। তার পিতা ছিলেন একজন পশুচিকিৎসক এবং মাতা একজন প্যাথলজিস্ট। তিনি বোগোতার সেন্ট জর্জ্‌স স্কুলে পড়াশোনা করেন। অভিনেত্রী হওয়ার পূর্বে তিনি বোগোতার পোন্তিফিসিয়া বিশ্ববিদ্যালয়ে বিজ্ঞাপন বিষয়ে অধ্যয়ন করেন।
কর্মজীবন
বোগোতায় এক নাট্য বিদ্যালয়ে মোরেনোর অভিনয়ের প্রতিভা নজরে আসার পর ২০০৩ সালে তাকে মারিয়া ফুল অব গ্রেস চলচ্চিত্রে অভিনয়ের জন্য ডাকা হয়। তার প্রাক-বাছাই অভিনয় পরীক্ষা নেওয়া হয় নিউ ইয়র্ক ও কলম্বিয়ায়। এরপর তিনি মূল অডিশনের জন্য চূড়ান্তভাবে মনোনীত হন এবং সেখানে তিনি ৯০০ জন মেয়েকে হারিয়ে প্রধান চরিত্রটিতে অভিনয়ের সুযোগ লাভ করেন। তাকে ফুল বাগানে কাজ করা একজন কলম্বিয় তরুণী ও পরে মাদক ব্যবসায়ের সাথে জড়িয়ে পড়া মারিয়া আলভারেজ চরিত্রে দেখা যায়। চলচ্চিত্রে সান্দিনো মোরেনোর অভিনয় প্রশংসিত হয় এবং বিভিন্ন ওয়েবসাইট ও চলচ্চিত্র সমালোচনার সাইট থেকে ইতিবাচক পর্যালোচনা অর্জন করে। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই মনোনয়নের ফলে তিনি অস্কারের মনোনীত প্রথম কলম্বিয়, দ্বিতীয় দক্ষিণ আমেরিকান ও তৃতীয় হিস্পানিক অভিনেত্রী। এছাড়া তিনি শার্লিজ থেরনের সাথে যৌথভাবে শ্রেষ্ঠ অভিনেত্রী বিভাগে রৌপ্য ভল্লুক অর্জন করেন এবং একটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।
২০০৭ সালে তিনি গাব্রিয়েল গার্সিয়া মার্কেজের লাভ ইন দ্য টাইম অব কলেরা উপন্যাস অবলম্বনে নির্মিত একই নামের চলচ্চিত্রে হিলদেব্রান্দা সানচেজ চরিত্রে অভিনয় করেন। এতে তার সহশিল্পী ছিলেন হাভিয়ের বারদেম ও ফের্নান্ডা মন্টেনেগ্রো। পরের বছর তিনি বেনিসিও দেল তোরোর সাথে স্টিভেন সোডারবার্গের চে (২০০৮) চলচ্চিত্রে এর্নেস্তো "চে" গেভারার দ্বিতীয় স্ত্রী আলেইদা মার্চ দে গেভারা চরিত্রে অভিনয় করেন। চলচ্চিত্রটি সমালোচকদের নিকট থেকে প্রশংসা লাভ করে।
২০১০ সালে তিনি স্টেফানি মাইয়ারের রচিত উপন্যাস অবলম্বনে নির্মিত দ্য টোয়ালাইট সাগা: ইক্লিপস চলচ্চিত্রে নারী ভ্যাম্পায়ার মারিয়া চরিত্রে অভিনয় করেন। এছাড়া তিনি রোয়া (২০১৩) এবং অস্কার আইজ্যাক ও জেসিকা চ্যাস্টেইনের সাথে আ মোস্ট ভায়োলেন্ট ইয়ার (২০১৪) চলচ্চিত্রে শ্রেষ্ঠাংশে অভিনয় করেন।
রেজাউল করিম বাবলু
রেজাউল করিম বাবলু একজন বাংলাদেশি রাজনীতিবিদ ও একাদশ জাতীয় সংসদ সদস্য। রেজাউল করিম বাবলু বগুড়া-৭ আসন থেকে ২০১৮ সালে একাদশ জাতীয় সংসদ নির্বাচনে স্বতন্ত্র পার্থী হিসাবে সংসদ সদস্য নির্বাচিত হন।
পাকা বেলের সরবত
পাকা বেলের সরবত  হচ্ছে পাকা বেল দিয়ে তৈরী এক ধরনের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়।
রেজাউল করিম বাবলু
জন্ম ও শিক্ষাজীবন
রেজাউল করিম বাবলু এলাকায় শওকত হোসেন গোলবাগী নামেও পরিচিত। তিনি বগুড়ার শাজাহানপুর উপজেলার ডোমনপুকুর গ্রামের ময়েন উদ্দিন গোলবাগীর ছেলে। তার শিক্ষাগত যোগ্যতা বিএ পাস।
পাকা বেলের সরবত
উপকরণ
বেল, চিনি এবং পানি।
প্রণালী
একটি পাকা বেল এর বিচি ছাড়িয়ে নিতে হবে। এর সংগে পরিমাণ মত চিনি ও ঠান্ডা পানি মিশিয়ে ব্লেন্ডারে ব্লেন্ড করে নিতে হবে। সরবতের ঘনত্বের দিকে লক্ষ্য রাখতে হবে।
রেজাউল করিম বাবলু
রাজনৈতিক ও কর্মজীবন
রেজাউল করিম বাবলু রাজনীতিতে তেমন সক্রিয় ছিলেন না এবং প্রথমবারের মতো তিনি স্বতন্ত্র থেকে সংসদ সদস্য নির্বাচিত হয়েছেন তবে তাকে বিএনপি সামর্থ্য দিয়েছে। তার পেশা সাংবাদিকতা ও ব্যবসায় ও কৃষি।
বীর (২০১০-এর চলচ্চিত্র)
বীর: অ্যান এপিক লাভ স্টোরি অব অ্যা ওয়ারিয়র ২০১০ সালে মুক্তিপ্রাপ্ত ভারতীয় ঐতিহাসিক অ্যাকশনধর্মী চলচ্চিত্র, যেটি পরিচালনা করেছেন অনিল শর্মা। চলচ্চিত্রটিতে প্রধান চরিত্রে অভিনয় করেছেন সালমান খান, মিঠুন চক্রবর্তী, সোহেল খান, জ্যাকি শ্রফ এবং জেরিন খান। এটির কাহিনী নির্মাণ করেছেন সালমান খান এবং চলচ্চিত্রটি মূলত গড়ে উঠেছে ১৮২৫ সালের রাজস্থানের পিন্ডারী আন্দোলনের সময়কার দৃশ্যেসমূহ নিয়ে; যেখানে ভারত ব্রিটিশ শাসনাধীন অবস্থায় ছিল।
বীর ২০১০ সালের ২২ জানুয়ারি তারিখে বিশ্বব্যাপী মুক্তি দেওয়া হয়।
সাউন্ডট্র্যাক
চলচ্চিত্রটির গান ২০০৯ সালের ১৭ ডিসেম্বর মুক্তি দেওয়া হয়। এটির গানগুলি কম্পোজ করেছেন সাজিদ-ওয়াজিদ এবং গীতরচনা ও সুর করেছেন গুলজার।
বলিউড হাঙ্গামা এর সঙ্গীত সমালোচক জগিন্দর তুতেজা সামগ্রিকভাবে ৫ এর মধ্যে ৩.৫ রেটিং প্রদান করেন। সুরিলী আখি ওয়ালি, সালাম আয়া এবং তালি গানগুলি বিশেষভাবে প্রশংসা অর্জন করে নেয়।
বোরকা নদী
বোরকা নদী বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৬ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বোরকা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯০।
রাকেল পিনেল
তিনি ২০১০ এবং ২০১১ সালে উয়েফা অনূর্ধ্ব-১৭ ইউরোপীয় চ্যাম্পিয়নশিপ জয়লাভ করেছেন। ২০১০ সালের অনূর্ধ্ব-১৭ ইউরোপীয় বিশ্বকাপে তিনি স্পেন অনূর্ধ্ব-১৭-এর প্রতিনিধিত্ব করেছিলেন, যেখানে তিনি ৩টি গোল করেছিলেন।
বাংলাদেশের ইলেকট্রনিক্স শিল্প
বাংলাদেশের ইলেকট্রনিক্স শিল্প বর্তমানে দেশটির দ্রুত বর্ধনশীল এবং সম্ভাবনাময় শিল্পখাত। বাংলাদেশের জনপ্রিয় ইলেকট্রনিক ব্র্যান্ডগুলো হচ্ছেঃ ওয়ালটন, মার্সেল, মিনিস্টার, ভিসন ইত্যাদি।
ইতিহাস
বাংলাদেশে ১৯৩০ সালে ইলেক্ট্রনিক্স যন্ত্রাংশের ব্যবহার শুরু হয়। দ্বিতীয় বিশ্বযুদ্ধের সময় সামরিক বাহিনী তাদের প্রয়োজনে যোগাযোগের মাধ্যম হিসেবে রেডিও স্টেশন, টেলিফোন এক্সচেঞ্জ এবং তারহীন যোগাযোগ মাধ্যম ব্যবহার করা শুরু করে এবং এর মাধ্যমেই ব্রিটিশ ভারতে যোগাযোগের মাধ্যম হিসেবে আধুনিক প্রযুক্তির পরিচয় ঘটে।
১৯৫০ সালে বেসরকারি পর্যায়ে ইলেক্ট্রনিক শিল্পের যাত্রা শুরু হয় এবং শুরুর দিকে কিছু কারখানা সীমিত সংখ্যক রেডিও তৈরি করার মধ্য দিয়ে এই শিল্পে প্রবেশ করে। ষাটের দশকে আরও প্রতিষ্ঠান এতে যুক্ত হয় এবং ১৯৬৪ সালে ঢাকাতে প্রথম টেলিভিশন স্টেশন প্রতিষ্ঠার পর কিছু প্রতিষ্ঠান টেলিভিশন সেট বানানো শুরু করে। ডিজিটাল টেলিফোন সিস্টেমের সাথে মানুষ প্রথম পরিচিত হয় ১৯৮৩ সালে এবং ১৯৯২ সালে প্রথম মোবাইল ফোন বাজারে আসে। ১৯৮০ সালের আগে ওয়ান-ব্যান্ড রেডিও ব্যতীত অধিকাংশ ইলেকট্রনিক পণ্য আমদানি করা হত। তবে ১৯৮০ সালের পরে অনেক কারখানা রেডিও, টেলিভিশন, অডিও-ভিডিও রেকর্ডার ও প্লেয়ার এর বিভিন্ন অংশ জোড়া দেয়ার প্রতিষ্ঠান গড়ে উঠে।
১৯৯০ সালে উন্নত পণ্য যেমনঃ কম্পিউটার, তারবিহীন টেলিফোন, স্যাটেলাইট টিভি সিগন্যাল গ্রহণকারী সরঞ্জাম ইত্যাদি পণ্য দেশেই বিভিন্ন অংশ জোড়া দেয়া শুরু হয় এবং কিছু খুচরা যন্ত্রাংশ দেশেই উৎপাদন শুরু হয়। এই সময়ের মাঝে বেশ কিছু বহুজাতিক প্রতিষ্ঠান দেশেই অনেক পন্যের বিভিন্ন অংশ জোড়া দেয়া ও উৎপাদনের কাজ শুরু করে। এতে অনেক স্থানীয় প্রতিষ্ঠান এসব বহুজাতিক প্রতিষ্ঠানের সাথে যোগ দিয়ে সমন্বিত হয়ে কাজ শুরু করে। বর্তমানে এই ধরনের প্রতিষ্ঠানের সংখ্যা ষাটের অধিক। একবিংশ শতাব্দীর শুরু থেকে কিছু দেশি প্রতিষ্ঠান দেশে তৈরি বিভিন্ন ইলেক্ট্রনিক পণ্য রফতানি করে আসছে। এদের মাঝে ওয়ালটন অন্যতম।  এছাড়া রোবটিকস ও অটোমেশনের জন্য টেকশপ বিডি এর মতো ইলেকট্রনিক্স উৎপাদক ও বিক্রেতা তৈরি হয়েছে।
উসমানীয় সাম্রাজ্যের ইতিহাস
উসমানীয় সাম্রাজ্য প্রতিষ্ঠিত হয়েছিল প্রথম উসমানের দ্বারা। ১৪৫৩ সালে সুলতান দ্বিতীয় মুহাম্মদ যখন কনস্টান্টিনোপল জয় করেন তখন রাষ্ট্রটি একটি শক্তিশালী সাম্রাজ্যে পরিণত হয়। ১৬শ শতাব্দীতে সুলতান প্রথম সেলিম এর কাছে আব্বাসীয় খলিফা কর্তৃক ইসলামী খেলাফত হস্তান্তর করা হয় শুরু হয় উসমানীয় খেলাফত এবং তার পরে তার ছেলে সুলতান প্রথম সুলাইমানের অধীনে সাম্রাজ্যটি সমৃদ্ধির চূড়ায় পৌছেছিল, তখন এর সীমানা ছিল পূর্বে পারস্য উপসাগর থেকে ইউরোপের বলকান অঞ্চল, উত্তর-পূর্বে হাঙ্গেরি, উত্তর কৃষ্ণ সাগর রাশিয়া,ককেসাস, পশ্চিমে ইরান,মধ্যপ্রাচ্য ইরাক, সিরিয়া, ফিলিস্তিন,লেবানন, জর্ডান, মক্কা, মদিনা এবং দক্ষিণে মিশর থেকে উত্তর আফ্রিকা পর্যন্ত। এই সাম্রাজ্যের পতন ঘটে প্রথম বিশ্বযুদ্ধের মাধ্যমে মিত্রশক্তির ও ব্রিটিশদের মিত্র আরব জাতীয়তাবাদী বিদ্রোহীদের কাছে পরাজয়ের মাধ্যমে। ১৯২২ সালে তুরস্কের স্বাধীনতা যুদ্ধের ফলে গ্র্যান্ড ন্যাশনাল এসেম্বলি উসমানীয় সাম্রাজ্য ও ইসলামী খেলাফত বিলুপ্ত ঘোষণা করে।
সাম্রাজ্যের উত্থান (১২৯৯-১৪৫৩)
সেলজুক রুম সালতানাতের পতনের পর আনাতোলিয়া বেশ কিছু স্বাধীন রাজ্যে বিভক্ত হয়ে পড়ে যাদেরকে গাজি আমিরাত বলা হত। ১৩০০ সাল নাগাদ দুর্বল বাইজেন্টাইন সাম্রাজ্য তুর্কি অধ্যুষিত এই অঞ্চলের অধিকাংশ এলাকা হারায়। কয়েকটি আমিরাতের মাঝে পশ্চিম আনাতোলিয়ার একটি আমিরাত ছিল আরতুগ্রুল গাজীর পুত্র প্রথম উসমানের। তারা নামানুসারেই এই সাম্রাজ্যকে উসমানীয় সাম্রাজ্য বা উসমানীয় সাম্রাজ্য বলা হয়।"উসমানের স্বপ্ন" নামের একটি কিংবদন্তীর কথা বলা হয়ে থাকে যার মাধ্যমে তরুণ উসমান পরবর্তীতে একটি সাম্রাজ্য তৈরি করার জন্য অনুপ্রাণিত হয়েছিল (তার স্বপ্ন অনুসারে, সাম্রাজ্য ছিল একটি বড় গাছ যার শিকড় তিনটি মহাদেশের মধ্যে ছড়িয়ে পড়ে এবং যার শাখাগুলি আকাশকে আচ্ছাদিত করেছিল)। তার স্বপ্নমতে, উসমানের সাম্রাজ্যটি ছিল সেই গাছ, যার শিকড় থেকে চারটি নদী-টাইগ্রিস, ইউফ্রেটিস, নীল এবং দানিউব জারি করেছিল। উপরন্তু, গাছটি চারটি পর্বতশ্রেণী, ককেসাস, তোরোস, এটলাস এবং বলকান রেঞ্জকে ছায়ায় আচ্ছাদিত করেছে। সুলতান হিসাবে তার রাজত্বকালে, উসমান বাইজেন্টাইন সাম্রাজ্যের প্রান্ত পর্যন্ত তুর্কি বসতির সীমানা বিস্তৃত করেন।
এই সময়ের মধ্যে, একটি আনুষ্ঠানিক উসমানীয় সরকার তৈরি হয়েছিল যার প্রতিষ্ঠানগুলি সাম্রাজ্যের জীবনের উপর ব্যাপকভাবে পরিবর্তিত হবে।
উসমানের মৃত্যুর পরের শতাব্দীতে, উসমানীয় শাসন পূর্ব ভূমধ্যসাগর ও বলকান এলাকাগুলিতে বিস্তৃত হতে শুরু করে। উসমানের ছেলে ওরহান ১৩২৬ খ্রিষ্টাব্দে বুরসা শহর দখল করেন এবং এটি উসমানীয় রাষ্ট্রের নতুন রাজধানী তৈরি করেন। বুরসার পতনের ফলে উত্তর-পশ্চিম আনাতোলিয়ায় বাইজেন্টাইন নিয়ন্ত্রণ হারায়।
১৪০২ সালে বলকানে কিছু এলাকা যেমন সেলোনিকা, মেসিডোনিয়া ও কসোভো উসমানীয়দের হাতছাড়া হয়। তবে সুলতান দ্বিতীয় মুরাদ ১৪৩০ এর দশক থেকে ১৪৫০ এর দশকের মধ্যে তা পুনরুদ্ধার করেন। ১৪৪৪ সালের ১০ নভেম্বর তিনি পোল্যান্ডের তৃতীয় লাডিস্লো ও জন হানয়াডির অধীন হাঙ্গেরিয়ান, পোলিশ ও ওয়ালিচিয়ান বাহিনীকে ভারনার যুদ্ধে পরাজিত করেন। এটি ভারনার ক্রুসেডের শেষ যুদ্ধ। তবে আলবেনীয়রা স্কেনডারবার্গের অধীনে প্রতিরোধ অব্যাহত রাখে। চার বছর পর, তুর্কিদের উপর আক্রমণ করার জন্য জন হানয়াডি হাঙ্গেরিয়ান ও ওয়ালাচিয়ানদের আরেকটি বাহিনী প্রস্তুত করেন তবে ১৪৪৮ সালে কসোভোর দ্বিতীয় যুদ্ধে তিনি পরাজিত হন।
দ্বিতীয় মুহাম্মদ, রাষ্ট্র ও সামরিক বাহিনী পুনর্গঠন করেন এবং মাত্র ২১ বছর বয়সে ১৪৫৩ সালের সালের ২৯শে মে কনস্টান্টিনোপল দখল করে তার সামরিক দক্ষতা প্রদর্শন করেন।
সাম্রাজ্যের বিস্তৃতি ও সর্বোচ্চ পর্যায় (১৫৫০-১৭০০)
১৪৫৩ খ্রিষ্টাব্দে দ্বিতীয় মুহাম্মদ দ্বারা কনস্টান্টিনোপলে উসমানীয় বিজয়ের ফলে দক্ষিণ-পূর্ব ইউরোপ এবং পূর্ব ভূমধ্যসাগরীয় অঞ্চলে সর্বাধিক ক্ষমতা ছিল উসমানীয় সাম্রাজ্যের। কনস্টান্টিনোপল বিজয়ের পর মুহাম্মদ অর্থোডক্স চার্চ প্রধানের সাথে দেখা করে উসমানীয়দের প্রতি আনুগত্যের বিনিময়ে ইস্টার্ন অর্থোডক্স চার্চকে তার কার্যক্রম চালু রাখার অনুমতি দেয়া হয়। পশ্চিম ইউরোপের রাজ্যগুলোর সাথে বাইজেন্টাইনদের সম্পর্ক খারাপ ছিল বিধায় অধিকাংশ অর্থোডক্স জনগণ ভেনেসিয়ানদের পরিবর্তে উসমানীয়দের অধীনে থাকাকে সুবিধাজনক মনে করে।
১৪৫৩ সালে কনস্টান্টিনোপলকে উসমানীয় সাম্রাজ্যের রাজধানী বানিয়ে দ্বিতীয় মুহাম্মদ সুলতান-ই-রুম(আক্ষরিক অর্থে রোমের সম্রাট) উপাধি ধারণ করেন। এই দাবিকে বাস্তবে রুপদানের জন্য সাবেক রোমান সাম্রাজ্যের পশ্চিমের রাজধানী রোমকে বিজয় করার উদ্দেশ্যে প্রচারণা শুরু করেন। তার এই উদ্দেশ্যকে সামনে রেখে তিনি অনেক বছর অতিবাহিত অ্যাড্রিয়াটিক সাগর এর সুরক্ষিত অবস্থানের উপর যেমন আলবেনীয় ভেনেটা, এবং তারপর অব্যাহত রাখেন ২৮ জুলাই ১৪৮০ তে অটরান্টোতে উসমানীয় আক্রমণ এবং এপুলিয়া। তুর্কিরা প্রায় এক বছরের মত অটরান্টো ও এর আশেপাশের এলাকায় অবস্থান করে, কিন্তু ৩ মে ১৪৮১ তে দ্বিতীয় মুহাম্মদ এর মৃত্যুর পর নতুন সৈন্যদল দ্বারা ইতালীয় উপদ্বীপে আরও ভেতরে আক্রমণ করার পরিকল্পনা বাতিল করা হয় এবং অবশিষ্ট উসমানীয় বাহিনী পূর্ব অ্যাড্রিয়াটিক সাগর এ ফিরে আসে।
সিদ্দিকুর রহমান (ভোলার রাজনীতিবিদ)
সিদ্দিকুর রহমান যিনি বাঘা সিদ্দিক ও হাইকমান্ড সিদ্দিক নামেও পরিচিত। বাংলাদেশের ভোলা জেলার রাজনীতিবিদ ও মুক্তিযোদ্ধা। তিনি তৎকালীন বাকেরগঞ্জ-৪ (বরিশাল-৪) ও ভোলা-২ আসনের সাবেক সংসদ সদস্য।
তিনি ৯ জুন ২০২৩ইং তারিখ শনিবার সকাল ১১টায় ঢাকায় নিজ বাসায় মারা যান ৷ ১০ জুন সকাল ৯টায় বোরহানউদ্দিন উপজেলার কেন্দ্রীয় ঈদগা মাঠে ১ম ও ১১টায়  তার নিজ গ্রামের মজমের হাট ফাজিল মাদ্রাসার মাঠে ২য় জানাজা শেষে পারিবারিক কবরস্থানে দাফন করা হয় ৷
তার জন্ম তারিখঃ ১৪/১২/১৯৪৪ইং
মৃত্যু তারিখঃ ০৯/০৬/২০২৩ইং
প্রাথমিক জীবন
সিদ্দিকুর রহমান ১৯৪৪ সালের ১৪ ডিসেম্বর ভোলা জেলার বোরহানউদ্দিন উপজেলার দেউলা ইউনিয়নের বড়পাতা গ্রামে জন্মগ্রহণ করেন৷
মুক্তিযুদ্ধে ভূমিকা
১৯৭১ সালে বাংলাদেশে মুক্তিযুদ্ধ শুরু হলে সিদ্দিকুর রহমান তাতে সক্রিয়ভাবে অংশগ্রহণ করেন। ৬ মে ১৯৭১ সালে পাক বাহিনী ভোলার ওয়াপদাকে মূল ক্যাম্প করে। সেখানে হত্যাসহ ঘরবাড়ি পুড়িয়ে দিচ্ছিল পাকবাহিনী। সেনাবাহিনীতে কর্মরত সিদ্দিকুর পটুয়াখালী, খুলনা ও বরিশালে যুদ্ধ করেন। পরবর্তীতে ৯ নম্বার সেক্টর কমান্ডার মেজর জলিল তাকে সেখানে যুদ্ধ পরিচালনার জন্য পাঠান। ভোলার বোরহানউদ্দিনে ২২ অক্টোরব ১৯৭১ সালে দেউলার যুদ্ধে সিদ্দিকের নেতৃত্বে মুক্তিবাহিনী দখদার মুক্ত করেণ। ১০ ডিসেম্বর ১৯৭১ সালে ভোলা মুক্ত হয়।
রাজনৈতিক জীবন
সিদ্দিকুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-৪ (বরিশাল-৪) আসন থেকে সংসদ সদস্য নির্বাচিত হন। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে ভোলা-২ আসন থেকে সংসদ সদস্য নির্বাচিত হন।
ইয়াহারি ওরে নো সেইশুন লাভ কমেডি ওয়া মাচিগাত্তেইরু (মৌসুম ২)
'ইয়াহারি ওরে নো সেইশুন লাভ কমেডি ওয়া মাচিগাত্তেইরু: জোকু' হলো ২০১৫ সালে মুক্তিপ্রাপ্ত একটি হাস্যরসাত্মক জাপানীজ অ্যানিমে, যা ওয়াতারু ওয়াতারির লেখা লাইট নভেল "ইয়াহারি ওরে নো সেইশুন রাবুকোমে ওয়া মাচিগাত্তেইরু" থেকে কেন্দ্রীভূত হয়েছে। এর প্রথম মৌসুম ২০১৩ সালে বেরিয়েছিল।  সাংস্কৃতিক অনুষ্ঠান সমাপ্তির পর সওবু হাই স্কুলের ছাত্র ছাত্রীরা আরেকবার সাধারন জীবনযাপন করার প্রস্তুতি নেয়। পড়ন্ত ঋতুতে হাচিমান হিকিগায়া, ইউকিনো ইউকিনোশিতা আর ইউ ইউগাহামা তাদের পরিসেবা সংঘের দায়িত্ব পালনের মাধ্যমে জীবনে নতুন গতিধারা আনে।
এই মৌসুমটি ফিল. স্টুডিও দ্বারা জনিত হয়েছে এবং এর পরিচালনা করেছেন কেই ওইকাওয়া। শোতারো সুগা সিরিজটি রচনা করেছেন, চরিত্র পরিকল্পনায় ছিলেন ইউচি তানাকা, সঙ্গীত দিয়েছেন মোনাকা এবং সাউন্ড পরিচালনা করেন সাতোশি মোতোয়ামা। তেরো পর্বের এই মৌসুমটি ২০১৫ সালের ৩ই এপ্রিল থেকে ২৬শে জুন পর্যন্ত টিবিএস-এ সম্প্রারিত হয়। তবে পরবর্তীকালে এমবিএস, সিবিসি, টিইউটি এবং বিএস-টিবিএস-এও এটির সম্প্রচারন হয়। উত্তর আমেরিকা ও বিশ্বের বিশেষ কিছু নির্বাচিত স্থানে ক্রাঞ্চিরোল এই মৌসুমটি অনলাইনে যুগপৎভাবে সম্প্রচার করেছিল।   এর আগে অবশ্য অস্ট্রেলিয়ায় ও নিউ জিল্যান্ডে এইরকম সম্প্রচার করতে অ্যানিমেল্যাব মৌসুমটি অধিগ্রহণ করে। উত্তর আমেরিকায় হোম মিডিয়া রিলিজ করতে ও তাছাড়াও ডিজিটাল আউটলেটের মাধ্যমে মৌসুমটির খ্যাতি ছড়াতে সেন্টাই ফিল্মওয়ার্কস পুরো মৌসুমটিকে নিজেদের দত্তাধিকরে নিয়ে নেয়।
এই মৌসুমের ৬টি থিম সংগীত আছে: একটি ওপেনিং থিম, তিনটি এন্ডিং থিম ও দুটি ইনসার্ট সংগিত। মূল ওপেনিং থিমটি হলো নাগি ইয়ানাগির গাওয়া "হারুমোদোকি" (春擬き,) এবং মূল এন্ডিং থিমটি হলো "প্রতিদিনের পৃথিবী. (エブリデイワールド)" যেটি গেয়েছে ইউকিনো ইউকিনোশিতা (সাওরি হায়ামি) এবং ইউ ইউগাহামা (নাও তোয়ামা)। ইউ ইউগাহামা (তোয়ামা) চতুর্থ পর্বের এন্ডিং থিম "প্রতিদিনের পৃথিবী -বালাড অ্যারেঞ্জ-ইউ সোলো ভের. (エブリデイワールド -বালাড অ্যারেঞ্জ-ইউ সোলো ভের.)" গেয়েছেন। এছাড়াও এটিকে ত্রয়োদশ পর্বের শেষেও যুক্ত করা হয়েছে। অপরদিকে, সপ্তম পর্বের এন্ডিং "প্রতিদিনের পৃথিবী -বালাড অ্যারেঞ্জ-ইউকিনো সোলো ভার. (エブリデイワールド -বালাড অ্যারেঞ্জ-ইউকিনো সোলো ভার.)" গেয়েছেন ইউকিনো ইউকিনোশিতা (হায়ামি)। প্রথম পর্বের ইনসার্ট সংগীত হিসেবে হায়মি আর তোয়ামা "বিটার বিটার সুইট" গানটি একসাথে প্রদর্শন করেছেন।
ইয়ানাগির "ইউকিতোকি" (ユキトキ) ইনসার্ট সংগীতটি দশম পর্বে ব্যবহৃত করা হয়েছে।
হোম মিডিয়া
২০১৫ সালের ২৪শে জুন থেকে ১৬ই ডিসেম্বর পর্যন্ত জাপানে মারভেলাস! সাতটি ব্লু-রে ও ডিভিডি খন্ড নিয়ে এই সিরিজের সম্প্রচার শুরু করেছিল। লিমিটেড এডিশন ব্লু-রে খন্ডগুলির সাথে সিরিজের কতকগুলি বিশেষ লাইট নভেল অন্তর্ভুক্ত করা হয়েছিল।
কক্সবাজার ডিসি কলেজ
প্রতিষ্ঠার পটভূমি
বাংলাদেশের পর্যটন রাজধানী কক্সবাজার জেলায় পৃথিবীর বৃহত্তম সমুদ্র সৈকত, মাতারবাড়ী অত্যাধুনিক তাপ বিদ্যুৎকেন্দ্র, মাতারবাড়ী গভীর সমুদ্রবন্দর, সোনাদিয়া ইকোপার্ক, বাংলাদেশের একমাত্র পাহাড় বেষ্টিত দ্বীপ মহেশখালীর অবস্থান এই কক্সবাজার জেলায়। চব্বিশ লক্ষ মানুষের বসবাস হলেও বাংলাদেশের অন্যান্য জেলার চেয়ে কক্সবাজার জেলায় শিক্ষার হার কম। বিজ্ঞান শিক্ষায় কক্সবাজার জেলার শিক্ষার্থীরা অনেক পিছিয়ে। কক্সবাজার জেলা প্রশাসন লক্ষ করেন বিশ্বায়নের যুগে কক্সবাজারবাসীর প্রবেশাধিকার নির্বিঘ্ন করার লক্ষে বিজ্ঞান ও ব্যবসায় শিক্ষায় আধুনিক প্রযুক্তি নির্ভর শিক্ষা ব্যবস্থার বিশেষ প্রয়োজন।
উক্ত উপলব্ধি হতে কক্সবাজার জেলা প্রশাসন কক্সবাজারের অভিজাত এলাকায় নিরিবিলি ও কোলাহলমুক্ত, শিক্ষাপযোগী পরিবেশে বইল্যাপাড়া নামক স্থানে কলেজটি স্থাপন করার সিদ্ধান্ত নেন। ২০১৯ খ্রিস্টাব্দের ২০ এপ্রিল মাননীয় মন্ত্রী পরিষদ সচিব (সাবেক) জনাব শফিউল আলম কলেজটির নামফলক উন্মোচন করেন। কলেজটি রাজনীতি ও ধূমপানমুক্ত আধুনিক তথ্য ও প্রযুক্তি নির্ভর একটি শিক্ষা প্রতিষ্ঠান।
শিক্ষা কার্যক্রম
২০১৯-২০২০ শিক্ষাবর্ষ হতে বিজ্ঞান বিভাগ নিয়ে কলেজটি শিক্ষা কার্যক্রম শুরু করে। এবং ২০২০-২০২১ শিক্ষাবর্ষ হতে ব্যবসায় শিক্ষা বিভাগ ও পাঠদানের অনুমোদন পায়। কক্সবাজার জেলা প্রশাসন কর্তৃক প্রতিষ্ঠিত ও পরিচালিত এই প্রতিষ্ঠানটি ইতিমধ্যেই মাধ্যমিক ও উচ্চ মাধ্যমিক শিক্ষাবোর্ড, চট্টগ্রাম হতে পাঠদানের অনুমতি এবং বাংলাদেশ শিক্ষা ও পরিসংখ্যান তথ্য ব্যুরো (ব্যানবেইস) হতে EIIN সনদ লাভ করেছে।
কক্সবাজার ডিসি কলেজ বাংলাদেশের প্রথম শ্রেণির একটি বেসরকারি শিক্ষা প্রতিষ্ঠান। এই কলেজ-এ উচ্চ মাধ্যমিক শ্রেণিতে বিজ্ঞান ও ব্যবসায় শিক্ষা শাখায় পাঠদান করা হচ্ছে এবং কারিগরি ও বুনিয়াদি শিক্ষায় শিক্ষার্থী ভর্তি প্রক্রিয়াধীন। দক্ষ, অভিজ্ঞ ও সৃজনশীল পদ্ধতিতে প্রশিক্ষণ প্রাপ্ত সুযোগ্য শিক্ষক-শিক্ষিকা দ্বারা পাঠদানের মাধ্যমে শিক্ষাক্ষেত্রে প্রতিষ্ঠানটি গৌরবোজ্জ্বল অবদান রাখছে।
যোগাযোগ
বায়তুশ শরফ রোড, বইল্যাপাড়া, ৮নং ওয়ার্ড, কক্সবাজার পৌরসভা, কক্সবাজার। 01880343454, 0251060076 ইমেইল: cxbdccollege@gmail.com, EIIN: 138979
মহাকাশযান চালনা বিজ্ঞান
মহাকাশযান চালনা বিজ্ঞান, নভশ্চরণবিজ্ঞান, নভশ্চরণবিদ্যা বা মহাকাশযাত্রা বিজ্ঞান বলতে পৃথিবীর আবহমণ্ডলের বাইরে মহাকাশে যাত্রার তত্ত্ব ও ব্যবহারিক চর্চা সম্পর্কিত শাস্ত্র। মহাকাশ যাত্রা মহাকাশযান চালনা বিজ্ঞানের প্রধান প্রয়োগগুলির একটি। অন্যদিকে মহাকাশ বিজ্ঞান এটির মাতৃশাস্ত্র।
পাশ্চাত্যে ব্যুৎপত্তি
ইংরেজিতে মহাকাশযান চালনা বিজ্ঞান "অ্যাস্ট্রোনটিকস" নামে পরিচিত। এটি আবার ফরাসি শব্দ "আস্ত্রোনোতিক" থেকে এসেছে; ১৯২০-এর দশকে ফরাসি গোঁকুর আকাদেমি নামক প্রতিষ্ঠানের প্রধান দুই ভাই জি-আশ রোনি "আয়েরোনোতিক" (ইংরেজি অ্যারোনটিকস বা বিমানচালনা বিজ্ঞান) শব্দটির সাথে মিল রেখে এই শব্দটি সৃষ্টি করেন। বিমানচালনা বিজ্ঞান ও মহাকাশযান চালনা বিজ্ঞান ক্ষেত্র দুইটির মধ্যে কারগরি মিল থাকার কারণে দুইটিকে বর্তমানে একত্রে বায়ু-মহাকাশ পদটি দিয়ে প্রায়শই নির্দেশ করা হয়। ১৯৩০ খ্রিস্টাব্দে রোবের এনো-পেলত্যরি (Robert Esnault-Pelterie) এই নতুন গবেষণাক্ষেত্রটির উপর প্রথম গ্রন্থটি প্রকাশ করেন।
আরি আব্রামোভিচ স্টের্নফেল্ড ১৯৩০ সালে ইনিসিয়াসিওঁ আ লা কসমোনোতিক (Initiation à la Cosmonautique, "মহাকাশযান চালনা বিজ্ঞান প্রবেশিকা") নামক গ্রন্থটিতে "কসমোনটিকস" (আদি ফরাসিতে "কসমোনোতিক") কথাটি প্রথম উপস্থাপন করেন। এই গ্রন্থটি প্রকাশের কারণে তিনি ১৯৩৪ সালে ফরাসি জ্যোতির্বৈজ্ঞানিক সমাজের রোবের এনো-পেলত্যরি-ইর্শ পুরস্কার (যা পরবর্তীতে প্রি দাস্ত্রোনোতিক তথা "মহাকাশযান চালনা বিজ্ঞান পুরস্কার" নাম ধারণ করে) বিজয় করেন। )
বিমানচালনাবিদ্যার মতো মহাকাশযান চালনা বিজ্ঞানের ভর, তাপমাত্রা ও বহিরাগত বলের সীমাবদ্ধতার কারণে মহাকাশ প্রযুক্তিগুলিকে চরম পরিস্থিতিতেও টিকে থাকতে হয়: উচ্চমাত্রার শূন্যস্থান, আন্তঃগ্রহীয় মহাকাশ থেকে আগত তেজস্ক্রিয় বিকিরণ বর্ষণ এবং নিম্ন ভূ-কক্ষপথের ভ্যান অ্যালেন চৌম্বকীয় বলয়গুলি এর মধ্যে পড়ে। মহাকাশ উৎক্ষেপক যানগুলিকে অবশ্যই অতিদানবিক বল সহ্য করে টিকে থাকতে হয়। এছাড়া কৃত্রিম উপগ্রহগুলি খুবই স্বল্প সময়ের ব্যবধানে তাপমাত্রার অতিবৃহৎ তারতম্যের শিকার হতে পারে। ভরের উপর চরম সীমাবদ্ধতাগুলির কারণে মহাকাশযান প্রকৌশলীদেরকে নকশা করার সময় সবসময় ভর যতসামান্য রাখার চাহিদা মাথায় রাখতে হয়, যাতে কক্ষপথে পৌঁছানোর যোগ্য প্রকৃত মূল্যবান বোঝার (Payload) পরিমাণ যেন সর্বোচ্চ হয়।
উপশাস্ত্রসমূহ
যদিও অনেকে মহাকাশযান চালনা বিজ্ঞানকে একটি বিশেষায়িত শাস্ত্র হিসেবে গণ্য করেন, এই ক্ষেত্রের অভ্যন্তরে কর্মরত প্রকৌশলী ও বিজ্ঞানীদেরকে বিভিন্ন স্বতন্ত্র শাস্ত্রে পণ্ডিত হতে হয়।
আয়শা রহমান
আয়শা রহমান (জন্ম: ১৪ জানুয়ারি ১৯৮৪) হলেন একজন বাংলাদেশী মহিলা ক্রিকেটার, যিনি বাংলাদেশ জাতীয় মহিলা ক্রিকেট দলের হয়ে খেলে থাকেন। তিনি মূলত একজন ডানহাতি ব্যাটসম্যান হিসেবে খেলে থাকেন।
প্রাথমিক জীবন
আয়শা রহমান ১৯৮৪ সালের ১৪ই জানুয়ারি বাংলাদেশের বৃহত্তর খুলনা জেলায় জন্মগ্রহণ করেন।
একদিনের আন্তর্জাতিক
২০১২ সালের ২৫ আগস্ট পাকিস্তান মহিলা ক্রিকেট দলের বিরুদ্ধে একদিনের আন্তর্জাতিকে আয়শার অভিষেক ঘটে।
টি২০ আন্তর্জাতিক
২০১৩ সালের ৫ এপ্রিল ভারত মহিলা ক্রিকেট দলের বিরুদ্ধে আয়শার টুয়েন্টি ২০ আন্তর্জাতিকে অভিষেক ঘটে। ২০১৯ সালে স্কটল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় বাংলাদেশের দলীয় স্কোয়াড তালিকায় তার নাম অন্তর্ভুক্ত ছিল।
এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। আয়শা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
মালাবার গোলমরিচ
মালাবার গোলমরিচ হল গোলমরিচের একটি প্রকার। ভারতের বর্তমান কেরল রাজ্যের একটি ভৌগোলিক অঞ্চলে, হঠাৎ করেই এর বীজজাত চারাগাছ জন্ম নিয়েছিল। এই জাতের গোলমরিচের উৎপাদনের ক্ষেত্রটি এখন এমন সমস্ত ভৌগোলিক অঞ্চলের মধ্যে আছে যা এককালে মাদ্রাজ প্রেসিডেন্সির মালাবার অঞ্চলের অংশ ছিল। এই অঞ্চলগুলিতে এখন পুরো দক্ষিণ ভারত জুড়ে বিস্তৃত। প্রাচীন রোমান ও আরব ব্যবসায়ী এবং পরে ইউরোপীয় প্রারম্ভিক নাবিকদের দ্বারা সর্বাধিক সন্ধান করা পণ্যগুলির মধ্যে একটি ছিল মালাবার গোলমরিচ।
শ্রেণিবিন্যাস
মালাবার গোলমরিচকে দুটি শ্রেণিতে ভাগ করা হয়েছে, অসমাঙ্গ বা অনিয়মিত আকারের এবং সমাঙ্গ বা নিয়মিত আকারের। অসমাঙ্গ প্রকারটি কালো রঙের প্রায় গোলকাকার এবং কুঞ্চিত পৃষ্ঠযুক্ত। সমাঙ্গ জাতটিও কুঞ্চিত পৃষ্ঠযুক্ত এবং এর রঙ গাঢ় বাদামী থেকে কালোর মধ্যে হয়। উদ্ভিদটি (পাইপার নাইগ্রাম) পাইপারেসি পরিবারের একটি ফুলের লতা, এটি ফলের জন্য চাষ করা হয়। ফলটিকে সাধারণত শুকনো করা হয় এবং মশলা ও স্বাদবর্ধক হিসাবে ব্যবহৃত হয়। ফলটি শুকনো হওয়ার পরে সেটিকে বলা হয় গোল মরিচ। ফলটি ছোট এবং আঁটিযুক্ত, যার ব্যাস পাঁচ মিলিমিটার হতে পারে। সম্পূর্ণরূপে পরিপক্ব হলে এর রং হয় কালচে লাল। এতে একটি বীজ থাকে।
ভৌগোলিক নির্দেশক নিবন্ধন
"মালাবার গোলমরিচ"কে ভৌগোলিক নির্দেশক সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে অংশ ক তে নিবন্ধিত করা হয়েছে। নিবন্ধকরণের জন্য আবেদন করা হয়েছিল ভারত সরকারের বাণিজ্য ও শিল্প মন্ত্রকের ভারতীয় মশলা বোর্ডের পক্ষ থেকে।
অন্য কিছু ভৌগোলিক নির্দেশক নিবন্ধিত মশলা
ভারত থেকে অন্যান্য মশালাগুলি যারা ভৌগোলিক নির্দেশক নিবন্ধন থেকে ভৌগোলিক সূচক স্বীকৃতি পেয়েছে সেগুলি হল:
রিওইয়া ওগাওয়া
রিওইয়া ওগাওয়া (小川 諒也, Ryoya Ogawa; জন্ম: ২৪ নভেম্বর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
ওগাওয়া ২০২১ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
প্রারম্ভিক জীবন
রিওইয়া ওগাওয়া ১৯৯৬ সালের ২৪শে নভেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালের ২৫শে মার্চ তারিখে, ২৪ বছর, ৪ মাস ও ১ দিন বয়সে, বাম পায়ে ফুটবল খেলায় পারদর্শী ওগাওয়া দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৬৬তম মিনিটে রক্ষণভাগের খেলোয়াড় শো সাসাকির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৩ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ৩–০ গোলের ব্যবধানে জয়লাভ করেছিল। জাপানের হয়ে অভিষেকের বছরে ওগাওয়া সর্বমোট ৫ ম্যাচে অংশগ্রহণ করেছেন।
আলফ্রেড মার্শাল
আলফ্রেড মার্শাল তার উনবিংশ শতাব্দীর প্রভাবশালী অর্থনিতীবিদ। তার বই ১৮৯০ সালে প্রকাশিত প্রিন্সিপলস অফ ইকোনমিক্স (১৮৯০) বহু বছর ধরে ইংল্যান্ডের অর্থনীতি শিক্ষার্থীদের পাঠ্যপুস্তক হিসেবে ব্যবহৃত হয়েছে। তিনি চাহিদা ও যোগান, প্রান্তিক উপযোগ এবং উৎপাদন ব্যয় হিসাবশাস্ত্রের ধারণার জন্ম দিয়েছিলেন। তাকে আধুনিক অর্থশাস্ত্রের অন্যতম জনক হিসেবে বিবেচনা করা হয়।
জীবনী
পড়াশুনা শেষ করে তিনি অর্থনৈতিক বিভিন্ন যুক্তি ও তত্ত্ব নিয়ে গবেষণা শুরু করেন। ১৮৬৫ সালে মার্শাল ক্যামব্রিজের সেন্ট জন’স কলেজের ‘ফেলো’ নির্বাচিত হন। সেখানে তিনি প্রথমে প্রভাষক এবং পরবর্তীতে রাজনৈতিক অর্থনীতির অধ্যাপক হিসেবে কাজ করেন।
প্রিন্সিপলস্‌ অফ ইকোনমিক্স
thumb|right|240px|alt=|আলফ্রেড মার্শালের ‘চাহিদা ও সরবরাহ রেখা’। আলফ্রেড মার্শাল ১৮৮১ সালে তার বই প্রিন্সিপলস্‌ অফ ইকোনমিক্স লেখা শুরু করেন। এর প্রথম সংস্করণ বের হয় ১৮৯০ সালে এবং প্রথম সংস্করণ থেকেই বইটি তাকে দেশের শীর্ষস্থানীয় অর্থনীতিবিদে পরিণত করে। প্রথম সংস্করণে ৭৫০ পৃষ্ঠা থেকে শুরু করে অষ্টম সংস্করণে ৮৭০ পৃষ্ঠার একটি পূর্ণাঙ্গ বই আকারে ইংরেজি ভাষাভাষী দেশের মানুষের কাছে জনপ্রিয়তা পায়। আলফ্রেড মার্শাল এই বইয়েই সর্বপ্রথম চাহিদা ও সরবরাহ রেখার ধারণা দেন।
কাঁচা আমের সরবত
কাঁচা আমের সরবত  হচ্ছে কাঁচা আম দিয়ে তৈরী এক ধরনের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়।
উপকরণ
কাঁচা আম, চিনি, কাঁচা মরিচ, লবণ, বীট লবণ, পানি, বরফ। তবে স্বাদে বৈচিত্র্য আনতে লেবু রস, গোল মরিচের গুড়ো ইত্যাদি ব্যবহার করা যেতে পারে।
জেনিফার মরিয়া
জেনিফার মরিয়া বেয়ারানো হলেন একজন স্পেনীয় ফুটবলার, যিনি বর্তমানে স্পেনীয় প্রথম স্তরের লীগ প্রিমেরা দিভিসিওনে সেভিয়ার হয়ে খেলছেন।
ভাদাই নদী
ভাদাই নদী বাংলাদেশের উত্তর-পশ্চিমাঞ্চলের বগুড়া, নাটোর এবং সিরাজগঞ্জ জেলার একটি নদী। নদীটির দৈর্ঘ্য ৭৭ কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভাদাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯১।
ইন্দ্রনীল সেন
ইন্দ্রনীল সেন (Indranil Sen) হলেন একজন ভারতীয় বাঙালী পুরুষ শিল্পী, অভিনেতা এবং প্রযোজক। মূলতঃ তিনি ভারতীয় বাংলা গানের শিল্পী হলেও জীবনমুখী, রবীন্দ্র সঙ্গীত এবং লোকগীতিতে সুনাম রয়েছে। তিনি শ্রেষ্ঠ পুরুষ নেপথ্য গায়ক হিসেবে বিএফজেএ পুরস্কার সহ অসংখ্য পুরস্কার লাভ করেছেন।
আল বিলাদ (সৌদি আরবের সংবাদ)
আল-বিলাদ (আরবি: البلاد) হ'ল জেদ্দায় অবস্থিত একটি সৌদি আরবের দৈনিক পত্রিকা।
ইতিহাস
সৌদি আরবের প্রাচীনতম সংবাদপত্রগুলির মধ্যে একটি,১৯৩২ সালের এপ্রিল মাসে প্রতিষ্ঠিত হয়েছিল।
মাইকেল স্মিথ (রসায়নবিদ)
শিক্ষা ও প্রারম্ভিক জীবন
স্মিথ ১৯৩২ সালের ২৬ এপ্রিল ইংল্যান্ডের ল্যাঙ্কাশায়ারের ব্ল্যাকপুলে জন্মগ্রহণ করেন। ১৯৫৬ সালে তিনি কানাডার অধিবাসী হন ; ১৯৬৩ সালে তিনি কানাডীয় নাগরিকত্ব লাভ করেন। ১৯৬০ সালের ৬ আগস্ট ব্রিটিশ কলাম্বিয়ার ভ্যানকুভার দ্বীপে  স্মিথ হেলেন উডস ক্রিস্টির সঙ্গে বিবাহবন্ধনে আবদ্ধ হন। স্মিথ ও হেলেনের তিন সন্তান (টম,ইয়ান,ওয়েন্ডি) এবং তিন নাতি ছিল ; কিন্তু  ১৯৮৩ সালে তাদের বিবাহবিচ্ছেদ হয়। পরবর্তী সময় থেকে মৃত্যুর পূর্ব পর্যন্ত মাইকেল স্মিথ তার বান্ধবী এলিজাবেথ রেইনসের সঙ্গে বসবাস করতেন।
স্মিথ প্রথমে সেন্ট নিকোলাস চার্চ অব ইংল্যান্ড বিদ্যালয়ে লেখাপড়া করেন। এটি একটি রাষ্ট্রচালিত প্রাথমিক বিদ্যালয় ছিল। রাষ্ট্রচালিত বিদ্যালয়ের অধিকাংশ শিক্ষার্থীই সেসময় অধিক উচ্চশিক্ষা গ্রহণ করত না ।  কিন্তু স্মিথ শেষ বর্ষের পরীক্ষায় অত্যন্ত ভালো ফল করেন ও ব্যতিক্রমী ছাত্র হিসেবে সুনাম লাভ করেন। বৃত্তি পেয়ে মাইকেল আর্নল্ড বালক বিদ্যালয়ে পড়ালেখা করেন। অতঃপর পুনরায় বৃত্তি পেয়ে তিনি ম্যানচেস্টার বিশ্ববিদ্যালয়ে রসায়ন অধ্যয়ন করেন। শিল্প রসায়ন বিষয়ে স্মিথ অত্যন্ত আগ্রহী হয়ে ওঠেন।  বিএসসি ডিগ্রি লাভের পর তিনি সরাসরি পিএইচডি কোর্সে যোগদান করেন। ১৯৫৬ সালে ডাইঅলগুলোর  স্টিরিও-রাসায়নিক ধর্মের উপর গবেষণা করে তিনি পিএইচডি ডিগ্রি লাভ করেন।
কর্মজীবন ও গবেষণা
হর গোবিন্দ খোরানার অধীনে স্মিথ ব্রিটিশ কলাম্বিয়া গবেষণা কাউন্সিলের ডক্টরেটোত্তর ফেলোশিপ সম্পন্ন করেন। খোরানা সেসময় নিউক্লিওটাইড সংশ্লেষণের পদ্ধতি আবিষ্কারের চেষ্টা করছিলেন। জীবন্ত বস্তুর ক্ষেত্রে রসায়ন ও পদার্থবিজ্ঞানের ব্যবহার সেসময় একেবারেই নতুন ছিল। ডিএনএ কোষের জেনেটিক বস্তু হিসেবে পরিচিতি লাভ করলেও এর প্রোটিন সাংকেতীকরণ (Encoding) প্রক্রিয়া সম্পর্কে তখন বিজ্ঞানীদের কিছুই জানা ছিল না। ১৯৬০ সালে উইসকনসিন-ম্যাডিসন বিশ্ববিদ্যালয়ের উৎসেচক গবেষণা ইনস্টিটিউট থেকে শিক্ষকতার প্রস্তাব হর গোবিন্দ খোরানা সাদরে গ্রহণ করেন। তারপর স্মিথও তার সঙ্গে যুক্তরাষ্ট্র গমন করেন।
কানাডায় প্রত্যাবর্তন করে স্মিথ মৎস্যবিজ্ঞান ইনস্টিটিউটের ভ্যানকুভার শাখায় রসায়ন বিভাগের প্রধান হিসেবে যোগদান করেন। সেখানে তিনি বর্ধনশীল সালমন মাছের খাদ্যাভ্যাস ও বেঁচে থাকার প্রকৃতি নিয়ে বিস্তারিত গবেষণা করেন। এতৎসত্ত্বেও তার মূল আগ্রহ ছিল নিউক্লিক এসিড সংশ্লেষণ বিষয়ে, যার জন্য তিনি যুক্তরাষ্ট্রের জনস্বাস্থ্য দপ্তর থেকে গবেষণাবৃত্তি লাভ করেন।
অম্রপলি (চলচ্চিত্র)
অম্রপলি (आम्रपाली) হচ্ছে ১৯৬৬ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটি ছিলো প্রাচীন ভারতীয় শহর বৈশালীর একজন রাজকীয় নৃত্যশিল্পীর চরিত্র নিয়ে; লেখ ট্যান্ডনের পরিচালনায় চলচ্চিত্রটিতে অম্রপলি চরিত্রে অভিনয় করেছিলেন ষাটের দশকের খ্যাতিমান অভিনেত্রী বৈজয়ন্তীমালা, আর মগধের রাজা অজাতশত্রু চরিত্রে ছিলেন সুনীল দত্ত। শঙ্কর জয়কিষণ ছিলেন চলচ্চিত্রটির সঙ্গীত পরিচালক।
চলচ্চিত্রটি শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার-এ গেলেও মনোনয়ন পায়নি, ১৯৬৭ সালের ৩৯তম পুরস্কার-এ পাঠানো হয়েছিলো চলচ্চিত্রটিকে।
গানের তালিকা
চলচ্চিত্রটির সঙ্গীত পরিচালক ছিলেন শঙ্কর জয়কিষণ।
চম্পা চাকমা
চম্পা চাকমা (Champa Chakma) (জন্ম: ১ জানুয়ারি ১৯৯২) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন ডানহাতি ব্যাটসম্যান এবং স্লো লেফট আর্ম অর্থডক্স বোলার।
প্রাথমিক জীবন
চম্পা ১৯৯২ সালের ১ জানুয়ারি বাংলাদেশে জন্মগ্রহণ করেন।
এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। চম্পা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
সাই মাঞ্জরেকর
সাই মাঞ্জরেকর (জন্ম: ১৯ আগস্ট ১৯৯৮) একজন ভারতীয় অভিনেত্রী এবং মডেল, যিনি অভিনেতা সালমান খানের বিপরীতে দাবাং ৩ চলচ্চিত্রে ভূমিকা প্রদানের মাধ্যমে অভিনয়ে আত্মপ্রকাশ করেছিলেন। সাইয়ের পিতা হিন্দি চলচ্চিত্রের অভিনেতা মহেশ মাঞ্জরেকর এবং মাতা অভিনেত্রী ও প্রযোজক মেধা মাঞ্জরেকর। সালমান খানের সাথে আইফা পুরস্কারের রেড কার্পেট ইভেন্টে উপস্থিত হওয়ার পর সাই মাঞ্জরেকর ব্যাপক প্রশংসা অর্জন করেছিলেন।
প্রারম্ভিক জীবন
সাই মাঞ্জরেকর একজন অভিনেত্রী এবং মডেল যিনি মুম্বইয়ের বাসিন্দা। তিনি অভিনেতা মহেশ মাঞ্জরেকরের মেয়ে। তিনি ১৯৯৮ সালের ২৯ আগস্ট জন্মগ্রহণ করেছিলেন এবং মুম্বই'তেই তিনি বেড়ে ওঠেছিলেন। তিনি মুম্বইয়ের ধীরুভাই আম্বানি ইন্টারন্যাশনাল স্কুল এবং জুনিয়র কলেজ থেকে পড়াশোনা করেছেন। জুনিয়র কলেজের প্রথম বর্ষে অধ্যয়নকালীন তিনি মডেলিংয়ের জগতে প্রবেশ করেছিলেন এবং বিভিন্ন ব্র্যান্ডের সাথে বিজ্ঞাপনে কাজ করেছিলেন। বাল্যকাল থেকেই নাচ এবং ফ্যাশনের প্রতি তার ঝোঁক ছিলো। তিনি শাস্ত্রীয় নৃত্য শিখতে শুরু করেছিলেন, পরবর্তীতে ফ্যাশন শো এবং মডেলিংয়ে অংশ নেন। ২০১৯ সালে সলমান খানের সঙ্গে দাবাং ৩ চলচ্চিত্রে সাই'য়ের অভিনয়ের ঘোষণা দেওয়া হলে তিনি আলোচনায় আসেন।
কর্মজীবন
সাই মাঞ্জরেকার তর কর্মজীবন শুরু করেছিলেন মডেলিংয়ের মাধ্যমে। বিভিন্ন ব্র্যান্ডের সাথে তিনি বিজ্ঞাপনের কাজ করেছিলেন। বাল্যকাল থেকেই তিনি চলচ্চিত্রের সেটে বড় হয়েছেন এবং অভিনয়ক্ষেত্র সম্বন্ধে তার ভালো ধারণা ছিল। সাই একজন পরিচালক হিসেবে তার কর্মজীবন শুরু করতে চেয়েছিলেন। পরবর্তীতে ২০১৯ সালে সালমান খানের বিপরীতে দাবাং ৩ চলচ্চিত্রে অভিনয়ের সুযোগ পেলে আলোচনায় উঠে আসেন তিনি। ২০১৯ সালের ২৫ ডিসেম্বর চলচ্চিত্রটি মুক্তি পায় এবং বক্স অফিসে প্রায় ২৩১ কোটি রুপি উপার্জন করে। চলচ্চিত্রটির। আধ্যমে সাই বলিউডে অভিষেক করেন।
ফ্রস্ট (২০১৭-এর চলচ্চিত্র)
ফ্রস্ট হল সার্নাস বার্তাস নির্দেশিত ২০১৭ সালের একটি আন্তর্জাতিকভাবে সহ-প্রযোজিত নাট্যধর্মী চলচ্চিত্র। এটি ২০১৭ সালের কান চলচ্চিত্র উৎসবে ডিরেক্টরস ফোর্টনাইট বিভাগে প্রদর্শিত হয়েছিল। চলচ্চিত্রটি দোনবাস যুদ্ধের প্রেক্ষাপটে নির্মিত হয়েছে। চলচ্চিত্রে প্রধান চরিত্রে অভিনয় করেছেন মানতাস জানসিয়াউস্কাস ও লিজা মাকনাভিসিউত। এটি ৯০তম একাডেমী পুরস্কারে শ্রেষ্ঠ বিদেশী ভাষার চলচ্চিত্রের জন্য লিথুয়ানীয় ছবি হিসাবে নির্বাচিত হয়েছিল, কিন্তু এটি মনোনীত হয়নি।
উৎপাদন
চলচ্চিত্রটি কুরাখোবে, মারিঙ্কাও ক্রাসনহোরিভকা শহরের যুদ্ধক্ষেত্রে চিত্রায়িত হয়েছিল। কিছু দৃশ্য যুদ্ধক্ষেত্রের ২০০-৩০০ মিটারের কাছাকাছি স্থানে ধারণ করা হয়েছিল। ইউক্রেনের  কিয়েভ ও দিনিপ্রো এবং পোল্যান্ড ও লিথুয়ানিয়াতেও চিত্রগ্রহণ করা হয়েছিল।
আদালত ২
আদালত ২ হল কন্টিলো এন্টারটেইনমেন্ট দ্বারা প্রযোজিত আদালত ধারাবাহিকের দ্বিতীয়তম মৌসুম, রনিত রায় আগের মৌসুমের কেডি পাঠকেরই চরিত্রে এটাই অভিনয় করেছেন। সমীর ধর্মাধিকারী, রক্ষনদা খান এবং বেশ কয়েকজন অভিনয়শিল্পী এই মৌসুমেও তাদের পূর্ব চরিত্রের ভূমিকায় অভিনয় করেন। ২০১৬ সালের ৪ জুন থেকে ৪ সেপ্টেম্বর ২০১৬ পর্যন্ত প্রতি শনিবার ও রবিবার সনি টিভি চ্যানেলে নির্ধারিত সময়ে ধারাবাহিকটি প্রচারিত হত। এই ধারাবাহিকটি আগের ধারাবাহিকটির মতো বাংলাতেও প্রচারিত হত সনি আট টেলিভিশন চ্যানেলে।
টম বার্ট
টমাস ব্রাউনিং বার্ট (Tom Burtt; জন্ম: ২২ জানুয়ারি, ১৯১৫ - মৃত্যু: ২৪ মে, ১৯৮৮) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৩ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন টম বার্ট।
প্রথম-শ্রেণীর ক্রিকেট
১৯৪৩-৪৪ মৌসুম থেকে ১৯৫৪-৫৫ মৌসুম পর্যন্ত টম বার্টের প্রথম-শ্রেণীর খেলোয়াড়ী জীবন চলমান ছিল। ক্যান্টারবারির পক্ষে প্রথম-শ্রেণীর ক্রিকেট খেলায় অংশ নিতেন। ১৯৫৪-৫৫ মৌসুমে ক্যান্টারবারির পক্ষে শেষ পাঁচটি খেলায় এমসিসির বিপক্ষে খেলেন। জনি ওয়ারডলের এক ওভারে ২৪ রান তুলেছিলেন তিনি।
প্লাঙ্কেট শীল্ড প্রতিযোগিতায় ১৭ বছর বয়সে ওতাগোর পক্ষে প্রথমবারের মতো খেলতে নেমে নোয়েল ম্যাকগ্রিগর প্রথম বলেই তার কাছ থেকে চার মেরে যাত্রা শুরু করেন। এরপর, ঐ একই ওভার থেকে আরও দুইটি বাউন্ডারি মেরেছিলেন তিনি।
প্রথম-শ্রেণীর ক্রিকেটে সর্বমোট ৮৪ খেলায় অংশ নিয়েছিলেন। অধিকাংশই ছিল ক্যান্টারবারির পক্ষে। ১৯৪৩ থেকে ১৯৫৫ সালের মধ্যে ২২.১৯ গড়ে ৪০৮ উইকেট দখল করেন।
আন্তর্জাতিক ক্রিকেট
সমগ্র খেলোয়াড়ী জীবনে দশটিমাত্র টেস্টে অংশগ্রহণ করেছেন টম বার্ট। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৬ মার্চ, ১৯৫৩ তারিখে ওয়েলিংটনে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।
১৯৪৯ সালে ইংল্যান্ড গমন করেন। এ সফরে সংগৃহীত ১২৮ উইকেট নিউজিল্যান্ডের রেকর্ড হিসেবে বিবেচিত হয়ে আসছে। উইজডেনের চার্লস ব্রে মন্তব্য করেন যে, অফ স্ট্যাম্প বরাবর নিখুঁতভাবে বল ফেলে প্রতিপক্ষীয় ব্যাটসম্যানদেরকে সর্বদাই ব্যতিব্যস্ত করে রেখেছিলেন।"
ছয় বছরের অধিক সময় নিয়ে দশটি টেস্টে অংশগ্রহণ ছিল তার। একনাগাড়ে দীর্ঘ সময়ে ধরে বোলিং করতে পারতেন, উইকেটও পেয়েছেন প্রচুর। নিচেরসারির ব্যাটসম্যান হিসেবে কার্যকরী রান তুলতেন। ১৯৫২-৫৩ মৌসুমে দক্ষিণ আফ্রিকার বিপক্ষে প্রথম টেস্টে খেলার পর বাদ পড়েন। বার্ট সাটক্লিফের আত্মজীবনীকার রিচার্ডে ব্রুক উল্লেখ করেন যে, ঐ সময়ে অতিরিক্ত ওজনের শিকারে পরিণত হওয়া বেশ কয়েকজন ক্রিকেটারের অন্যতম ছিলেন তিনি। পরবর্তী মৌসুমে দক্ষিণ আফ্রিকা সফরে উপেক্ষার পাত্রে পরিণত হন। অভিজ্ঞতাবিহীন এরিক ডেম্পস্টার, ম্যাট পুর ও বিল বেলকে দলে নেয়া হয়। এরপর আর তাকে টেস্টে আঙ্গিনায় খেলতে দেখা যায়নি।
ব্যক্তিগত জীবন
১৯৩৭ থেকে ১৯৩৮ সালের মধ্যে নিউজিল্যান্ড জাতীয় হকি দলে খেলেছেন। ২৪ মে, ১৯৮৮ তারিখে ৭৩ বছর বয়সে নিউজিল্যান্ডের ক্রাইস্টচার্চ এলাকায় টম বার্টের দেহাবসান ঘটে। স্বীয় ভ্রাতা নোয়েল বার্ট ও ভ্রাতৃষ্পুত্র ওয়েন বার্ট ক্যান্টারবারির পক্ষে প্রথম-শ্রেণীর ক্রিকেট খেলেছিলেন।
বেয়ারলি লিগ্যাল (পত্রিকা)
থাম্ব| ২০০২ এক্সবিজ পুরস্কার অনুষ্ঠানে বেয়ারলি লিগ্যাল নির্মাতা [[গেইল হ্যারিস|alt=|218x218পিক্সেল]] বেয়ারলি লিগ্যাল প্রাথমিকভাবে বিপরীতকামি পুরুষদের লক্ষ্য করে প্রকাশিত একটি প্রাপ্ত বয়স্ক পত্রিকা বা ম্যাগাজিন।
সংক্ষিপ্ত বিবরণ
ম্যাগাজিনে নগ্ন যুবতীদের সুস্পষ্ট ফটোগুলি রয়েছে, যাদের প্রত্যেকেরই কমপক্ষে ১৮ বছর বয়সী। মডেলগুলি তাদের যৌবনের উপর জোর দেওয়ার জন্য নির্বাচিত এবং ছবি তোলা হয়। চিত্রগুলিতে পুরুষদের সাথে সিমুলেটেড বা হার্ডকোর সেক্সের বৈশিষ্ট্য নেই; মডেলগুলি হয় নিজেরাই বা দুই বা ততোধিক মহিলার দলে উপস্থিত হয়। প্রতিটি ইস্যুতে, মডেলগুলির মধ্যে একটিকে "মাসের সবেমাত্র বেয়ারলি লিগ্যাল '' টিন কুইন" হিসাবে আখ্যায়িত করা হয়।
সৃষ্টি
১৯৮৮ সালে, ফ্যালকন ফটোর প্রতিষ্ঠাতা ও প্রধান নির্বাহী কর্মকর্তা গেইল হ্যারিস ল্যারি ফ্লিন্ট পাবলিকেশনের জন্য প্রথম ম্যাগাজিন, বেয়ারলি লিগ্যাল, ধারণা থেকে তৈরি এবং প্রবর্তন করেছিলেন। এটি ফ্লিন্টের সর্বাধিক বিক্রিত শিরোনামের মধ্যে একটি হয়ে ওঠে, এটি হাসলার ম্যাগাজিনের পরেই দ্বিতীয় হয়। ১৯৯৩ সালের সেপ্টেম্বরে বেয়ারলি লিগ্যাল -এর প্রথম সংখ্যা "প্রিমিয়ার ইস্যু" প্রকাশিত হয়েছিল।
বেয়ারলি লিগ্যাল ল্যারি ফ্লিন্ট পাবলিকেশনস থেকে প্রতি বছর ১৩ বার প্রকাশিত হয় এবং কখনও কখনও হাসলার বেয়ারলি লিগ্যাল হিসাবে বাজারজাত হয়। খুবই কম, ল্যারি ফ্লিন্ট পাবলিকেশনস বেয়ারলি লিগ্যাল হার্ডকোর ম্যাগাজিন প্রকাশ করে, যাতে যুবতী মহিলাদেরকে যৌনমিলনে লিপ্ত হওয়ার চিত্র দেখা যায়।
গেইল হ্যারিস সেন্টারফোল্ড মডেল হিসেবে এবং হাসলার পত্রিকার মার্চ ১৯৮৬ সংখ্যার প্রচ্ছদে এসেছিলেন।
বেলাভূমি
সাগর, হ্রদ,বা নদীর উপকূলবর্তী তটরেখা বরাবর ভূমি ভাগকে বেলাভূমি বা তীরবর্তী এলাকা বলা হয়। উপকূলবর্তী এলাকায়, যে অঞ্চল খুব কমই প্লাবিত হয়,  অর্থাৎ  জোয়ারকালীন সর্বো‌চ্চ জলরেখা থেকে তীরবর্তী এলাকা, যা স্থায়ীভাবে নিমজ্জিত থাকে, তাকে বেলাভূমি বলা হয়। আন্তঃজোয়ার অঞ্চল সর্বদা বেলাভূমির অন্তর্গত এবং শব্দ দুটি একই অর্থে ব্যবহার হয়। যাইহোক, বেলাভূমি এলাকা আন্তঃজোয়ার অঞ্চল থেকে আরও বেশি এলাকাকে নির্দেশ করে।
এই পরিভাষাটির কোনো একটি সুনির্দিষ্ট সংজ্ঞা নেই। বেলাভূমির ব্যাপ্তি কতদূর হবে, বা কীভাবে তাকে বিভিন্ন উপ-অঞ্চলে বিভক্ত করা হবে, তা প্রেক্ষিতের ওপর নির্ভর করে। (সরোবর বা নদীর বেলাভূমির নিজস্ব সংজ্ঞা আছে।) বিভিন্ন শাখার মধ্যে, বা পৃথিবীর বিভিন্ন স্থানে, এর ব্যবহার আলাদা। উদাহরণ স্বরূপ বলা যায়, সমুদ্র বিজ্ঞানীদের কাছে বেলাভূমির অর্থ যা, সামরিক বাহিনীর কমান্ডারদের কাছে বেলাভূমির অর্থ আলাদা।
জল থেকে বেলাভূমির সংলগ্নতার উপর নির্ভর করে তার চরিত্রগত বৈশিষ্ট্য। জলের ক্ষয়কার্য,  ভূপ্রকৃতির বৈশিষ্ঠ্যগত কিছু পরিবর্তন ঘটিয়ে তৈরি হয় বালিয়াড়ি,বা খাঁড়ি। পাড় ধরে বেলাভূমির পরিবর্তন একটি প্রাকৃতিক সরণ, যাকে বেলাভূমির প্রবাহ বলা হয়। জৈবিকভাবে, জলের উপস্থিত উপলবদ্ধতার উপর নির্ভর করে সেখানকার উদ্ভিত ও প্রাণিজগত এবং বিশেষত সেখানকার জলাভূমির পরিমাণ। উপরন্তু, সেখানকার জলীয় বাষ্পীভবনের কারণে যে অতিরিক্ত আর্দ্রতার জন্য স্থানীয় বায়ুমন্ডল  গড়ে ওঠে, তাতে বিভিন্ন বিশেষ ধরনের প্রাণিকূলের উপযুক্ত পরিবেশের সৃষ্টি হয়।
লিটোরাস ( বেলাভূমি ) শব্দটি বিশেষ্য বা বিশেষণ, দু ভাবেই ব্যবহার হয়।  শব্দটি লাতিন ভাষার  বিশেষ্য শব্দ লিটাস, লিটোরিস, যার অর্থ "তীরভূমি" থেকে এসেছ। (দুটি টি এর ব্যবহার মধ্যযুগের শেষ ভাগের উদ্ভাবন  এবং শব্দটিকে যখন অনেক সময় একটি  টি  দিয়ে  লিটোরাল  লেখা হয়, তা বেশি ধ্রুপদী হয়। )
সমুদ্রবিদ্যা ও সামুদ্রিক জীববিদ্যাতে ব্যবহার
সমুদ্রবিদ্যা ও সসামুদ্রিক জীববিজ্ঞান চর্চাতে, বেলাভূমির ধারণা প্রায় মহীসোপানের কিনারা পর্যন্ত বিস্তৃত। তটরেখা থেকে শুরু করে জোয়ারের সর্বোচ্চ সীমার, যেখানে ঢেউয়ের ঝাপটা লাগে, সেই সীমা পর্যন্ত স্থানকে বেলাভূমি বলা হয়। আবার, সামুদ্রিক জোয়ার ভাঁটার সর্বোচ্চ ও সর্বনিম্ন সীমা থেকে মহীসোপানের কিনারা পর্যন্ত এর বিস্তার। এই তিনটি উপ-অঞ্চলকে ক্রমানুসারে, সুপারেলিটোরাল,  ইউলিটোরাল, ও সাবলিটোরাল অঞ্চল বলা হয়।
সুপ্রালিটোরাল অঞ্চল
সুপ্রালিটোরাল অঞ্চল (যাকে স্প্ল্যাশ, স্প্রে বা সর্ব্বোচ্চ জোয়ার অঞ্চল বলা হয়) হল, জোয়ারের সময় ঢেউয়ের উচ্ছাস যতদূর পর্যন্ত ওঠে এবং কখনই সমুদ্রের জলে নিমজ্জিত থাকে না, সেই অঞ্চল। সমুদ্রের জল শুধুমাত্র ঝড় বা জোয়ারের সময়েই এই অঞ্চলে ঢুকে যায়। এই অঞ্চলের বসবাসকারী প্রাণীরা বৃষ্টি থেকে আসা মিষ্টি জল, শীত, গরম, শুষ্কতা, বা স্থলজ জন্তু জানোয়ার বা সামুদ্রিক পাখিদের শিকারের পরিস্থিতির সঙ্গে মানিয়ে চলতে অভ্যস্ত হয়। এই অঞ্চলের ওপরের অংশে, প্রায় কালো রঙের শৈবাল জাতীয় ছত্রাক পাথরের ওপর দেখা যায়।  আবার, এর নীচের অংশে, ছোটো শামুক, নেরিটাইডি বা বড় শামুক, আইসোপোডা জাতীয় প্রাণীদের দেখা যায়।
ইউলিটোরাল অঞ্চল
ইউলিটোরাল অঞ্চল (যাকে মিডলিটোরাল বা মেডিওলিটোরাল অঞ্চল ও বলা হয়) বা জোয়ার মধ্যবর্তী অঞ্চল কে, অগ্রবর্তী তটও বলা হয়। এর অবস্থিতি, জোয়ারের উর্দ্ধ সীমা যা খুব কমই প্লাবিত হয়, এবং ভাঁটার নিম্ন সীমানা যা প্রায়শই জলে প্লাবিত থাকে, এর মধ্যবর্তী অঞ্চলে। এই অঞ্চল পর্যায়ক্রমে দিনে এক বা দুবার জলে নিমজ্জিত হয় এবং উন্মুক্ত হয়। এই অঞ্চলে বসবাসকারী প্রাণীরা আলো, তাপমাত্রা, লবণাক্ততার হেরফেরের সঙ্গে মানিয়ে চলতে সক্ষম। এছাড়া, বাস্তুতান্ত্রিক সৃষ্টি এখানে বেশি। ঢেউয়ের অনবরত ওঠাপড়া, জোয়ার ভাঁটার আলোড়ন, সমুদ্র পৃষ্ঠে নানারকম উঁচু গঠন, ফাঁক, গুহাকৃতির সৃষ্টি হয়, এবং সেগুলি প্রচুর পরিমাণে নানারকম প্রজাতির প্রাণীকুলের আবাসস্থল হয়ে ওঠে। পাথুরে সমুদ্রতটে ইউলিটোরাল অঞ্চলটি সঙ্কীর্ণ ও প্রায় একই রকম চারিত্রিক বৈশিষ্ট্যযুক্ত হয়, এবং সেখানে প্রায়শই বারনাকল দেখা যায়। উন্মুক্ত অংশগুলি আরও প্রসারিত হতে পারে কিছুক্ষেত্রে, সেসব জায়গায় অঞ্চলটিকে আরও কিছু উপ-অঞ্চলে বিভক্ত করা যায়। এব্যাপারে আরও জানতে, ইন্টারটাইডাল ইকোলজি দেখতে পারেন।
সাবলিটোরাল অঞ্চল
সাবলিটোরাল অঞ্চল ইউলিটোরাল অঞ্চলের ঠিক নীচ থেকেই শুরু হয়। এই অংশটি স্থায়ীভাবে সমুদ্রে নিমজ্জিত এবং অংশটিকে নেরিটিক জোন বা সমুদ্রের স্নায়ু অঞ্চলও বলা যায়।
ভৌত সমুদ্রবিদ্যায়, সমুদ্রতটের যে অংশে উল্লেখযোগ্য জোয়ার ভাঁটা চলে ও অ-রৈখিক ধারা, আভ্যন্তরীণ ঢেউ, নদীর ধারা এসে মেশা, মহাসাগরীয় সম্মুখভাগ ইত্যাদি নানা শক্তির প্রকাশ হয়, সেই অংশকে সাবলিটোরাল অঞ্চল বলা হয়। বস্তুত, এই অঞ্চল সমুদ্রের অন্তত ২০০ মিটার গভীরে মহীসোপানের কিনারা পর্যন্ত বিস্তৃত।
সামুদ্রিক জীববিদ্যা অনুসারে, যেখানে সমুদ্রতলে আলো পৌঁছায়, অর্থাৎ যেখানে জলের গভীরতা এমন নয় যা সূর্যালোক আওতার বাইরে,  সেই অঞ্চলকেই সাবলিটোরাল অঞ্চল বলে। সূর্যালোক পৌঁছানোর ফলে এখানে সহজেই নানা জৈবিক যৌগ তৈরী হয় এবং সাবলিটোরাল অঞ্চলটি বেশিরভাগ সামুদ্রিক প্রাণীর আবাসস্থল হয়ে ওঠে। ভৌত সমুদ্রবিদ্যা অনুসারে, এই অঞ্চলটি  মহীসোপানের কিনারা পর্যন্ত বিস্তৃত। সাবলিটোরাল অঞ্চলের বেন্থিক অংশ, আন্তঃ-জোয়ারভাঁটা অঞ্চলের থেকে বেশি স্থায়ী। এখানে তাপমাত্রা, জলের চাপ ও সূর্যালোকের পরিমাণ প্রায় স্থিতাবস্থায় থাকে।  আন্তঃ-জোয়ারভাঁটা অঞ্চলের প্রবালের থেকে সাবলিটোরাল অঞ্চলের প্রবাল, অনেক কম নানা ভৌত পরিবর্তনের সম্মুখীন হয়। প্রবাল, এই দুই অঞ্চলেই হয়, তবে সাবলিটোরাল অঞ্চলে বেশি হয়।
সাবলিটোরাল অঞ্চলে, সমুদ্র জীববিজ্ঞানীরা নিম্ন লিখিত বিষয়গুলি লক্ষ্য করেছেন:
দারুল উলুম বোল্টন
আল জামিয়া আল ইসলামিয়া দারুল উলুম বোল্টন ইংল্যান্ডের গ্রেটার ম্যানচেস্টারের বোল্টনে অবস্থিত একটি ইসলামি মাধ্যমিক বিদ্যালয়। যেটি দারুল উলুম দেওবন্দের আদর্শে পরিচালিত হয়।
ইতিহাস
এটি প্রথমে ব্রমলে ক্রস, বোল্টনে ১৯৯৩ সালে প্রতিষ্ঠিত হয়েছিল ২০০৬ সালে ছাত্র সংকুলান না হওয়ায় এটি “ব্রমলে ক্রস প্রাঙ্গণ” বিক্রয় করার সিদ্ধান্ত নেয়। একটি নতুন বাড়ি তৈরি এবং সংলগ্ন জমি কেনার জন্য স্থানীয় কাউন্সিল কর্তৃক একটি দর দেওয়া হয়েছিল। পরবর্তীকালে, ইনস্টিটিউট একটি কনভেন্টে স্থানান্তরিত হয়, যেখানে এখন রয়েছে।  ২০০৮ সালে একটি প্রাক্তন পাবলিক বাড়ি কিনে ইনস্টিটিউটের জন্য দ্বিতীয় ক্যাম্পাস করা হয়।
ধর্মীয় শিক্ষা
ইসলামি শিক্ষা দুটি কোর্সে বিভক্ত: ইসলামিক থিওলজি কোর্স এবং হিফজ কোর্স। ইসলামিক থিওলজি কোর্সটি তাদের জন্য যারা ইসলামের আধ্যাত্মিক অনুশীলনগুলি সম্পর্কে জানতে চান। পাঠ্যক্রমটি দারুল উলুম দেওবন্দ প্রতিষ্ঠার পর থেকে দরস-ই-নিজামী শিক্ষণ বিন্যাসের ভিত্তিতে রয়েছে, যা মূলত হানাফি চিন্তাধারায় প্রতিষ্ঠিত। শিক্ষার্থীদের কুরআন, হাদিস, আরবী ভাষা, ব্যাকরণ এবং বাক্য গঠন, ইসলামী আইনশাসন, যুক্তি এবং বক্তৃতা ইত্যাদির সাথে সম্পর্কিত অনেকগুলি বই পড়ানো হয়। কোর্সটি ৭ টি পর্যায় নিয়ে গঠিত। হিফজ কোর্সটি তাদের জন্য যারা কুরআন মুখস্থ করতে চায়। এই কোর্সটি নির্ভর করে যে শিক্ষার্থীরা কুরআন মুখস্থ করতে কতক্ষণ সময় নেয়; তাদের ব্যক্তিগত গৃহশিক্ষক তাদের পরামর্শ এবং সহায়তা দিয়ে থাকেন।
সাধারণ শিক্ষা
বিদ্যালয়টি ১১ থেকে ১৬ বছর বয়সী শিক্ষার্থীদের মাধ্যমিক শিক্ষা সরবরাহ করে, যা তাদের বয়স যখন ১০ এবং ১১ এ পৌঁছায় তখন তাদের GCSE তে বসতে সক্ষম করে তোলে। স্কুলটি ইংরেজি, বিজ্ঞান, ইতিহাস, ভূগোল, ধর্মীয় শিক্ষা, আইসিটি, আধুনিক বিদেশী ভাষা এবং নাগরিকত্বের মধ্যে সীমাবদ্ধ নয়, জিসিএসই পর্যায়ে অধ্যয়নের জন্য বেছে নিতে অনেকগুলি বিষয় সরবরাহ করে। জিসিএসই ছাড়িয়ে স্কুলটি শিক্ষার্থীদের এ-লেভেল এবং বিটিইসি কোর্সও সম্পূর্ণ করতে দেয়।
সুষমা বর্মা
সুষমা বর্মা (सुषमा वर्मा; জন্ম: ৩ নভেম্বর, ১৯৯২) হিমাচল প্রদেশের শিমলায় জন্মগ্রহণকারী প্রথিতযশা ভারতীয় প্রমিলা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে হিমাচল প্রদেশ ক্রিকেট দলের পক্ষে খেলছেন। দলে তিনি মূলতঃ উইকেট-রক্ষকের দায়িত্ব পালন করছেন। এছাড়াও, ডানহাতে ব্যাটিংয়ে অভ্যস্ত তিনি।
খেলোয়াড়ী জীবন
হিমাচল প্রদেশের অধিনায়কত্বের দায়িত্ব পালন করেছেন। তার অধিনায়কত্বে ২০১১ সালে অনূর্ধ্ব-১৯ সর্ব-ভারতীয় মহিলা প্রতিযোগিতায় হিমাচল প্রদেশ রানার্স-আপ হয়েছিল। হিমাচল প্রদেশ থেকে পুরুষ বা নারী উভয় ক্ষেত্রেই প্রথম ক্রিকেটার হিসেবে ভারতের পক্ষে আন্তর্জাতিক পর্যায়ে অংশগ্রহণের সুযোগ পান তিনি।
২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় অংশ নেন। আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের ভারতীয় দলের তালিকা প্রকাশ করা হয়। এতে তিনিও অন্তর্ভুক্ত হন।
জৌনপুর সালতানাত
জৌনপুর সালতানাত ১৩৫৪ সাল থেকে ১৪৭৯ সালের মধ্যে উত্তর ভারতের একটি স্বাধীন রাজ্য ছিল, যার শাসকরা বর্তমান উত্তর প্রদেশের জৌনপুর থেকে শাসন করেছিলেন। জৌনপুর সালতানাত শার্খী রাজবংশ দ্বারা শাসিত হয়েছিল। খাজা-ই-জাহান মালিক সরোয়ার, বংশের প্রথম শাসক, সুলতান নাসির উদ্দিন মুহাম্মদ শাহ তুঘলকের (১৩৯০–১৩৯৪) অধীনে উজির ছিলেন। ১৩৯৪ সালে, দিল্লী সুলতানি বিভক্ত হওয়ার পরে, তিনি নিজেকে জৌনপুরের একজন স্বাধীন শাসক হিসাবে প্রতিষ্ঠা করেন এবং অধয়া ও গঙ্গার-যমুনা দোয়াবের একটি বড় অংশ উপর তাঁর কর্তৃত্ব প্রসারিত করেন। তাঁর প্রতিষ্ঠিত রাজবংশটির নামকরণ করা হয়েছিল তাঁর নাম মলিক-উস-সার্ক ("প্রাচ্যের শাসক") উপাধির কারণে। রাজবংশের সর্বাধিক উল্লেখযোগ্য শাসক ছিলেন ইব্রাহিম শাহ।
এনজিসি ৩
এনজিসি ৩ হল মীন রাশির একটি মসৃণ ছায়াপথ। এটি অ্যালবার্ট মার্থ ১৮২৯ সালের ২৯ নভেম্বর আবিষ্কার করেছিলেন।
জৌনপুর সালতানাত
মালিক সরোয়ার, খাজা-ই-জাহান
১৩৯৪ সালে, মালিক সরোয়ার খাজা-ই-জাহানের উপাধি পেয়েছিলেন। ১৩৯৪ সালে তিনি জৌনপুরের রাজ্যপাল হিসাবে নিযুক্ত হন এবং সুলতান নাসিরুদ্দিন দ্বিতীয় মাহমুদ শাহ তুঘলকের (১৩৯৪–১৪১৩) কাছ থেকে মালিক-উস-সার্ক উপাধি লাভ করেন। শীঘ্রই, তিনি নিজেকে একজন স্বাধীন শাসক হিসাবে প্রতিষ্ঠিত করেন এবং আতাবাক-ই-আজম উপাধি গ্রহণ করেন। তিনি ইতাওয়া, কোয়েল এবং কানৌজে বিদ্রোহকে দমন করেন। তিনি কারা, অধয়া, ডালমৌ, বাহরাইচ এবং দক্ষিণ বিহারকেও তার নিয়ন্ত্রণে আনতে সক্ষম হন। জজনগরের রায় এবং লখনৌতির শাসক তাঁর কর্তৃত্ব স্বীকার করে তাঁকে বেশ কয়েকটি হাতি প্রেরণ করেন। তাঁর মৃত্যুর পরে, তিনি তাঁর দত্তক পুত্র মালিক কুরানফাল তার উত্তরাধিকারী হন এবং মোবারক শাহ উপাধি গ্রহণ করেছিলেন।
ভোজপুরের উজ্জনিয়াদের সাথে যুদ্ধ
মালিক সরওয়ারের রাজত্বকালে, জৌনপুর আধুনিক বিহারের ভোজপুরের প্রতিবেশী উজ্জয়েনিয়ার সাথে একশো বছরের যুদ্ধে জড়িয়ে পড়েছিলেন। উজাইনিয়ারা জৌনপুর সুলতানের প্রতি প্রতিক্রিয়া জানালে, মালিক সরওয়ার তাদের ব্রাহ্মণদের প্রার্থনায় বিরক্ত করন। উজ্জয়নিয়ার নেতা, রাজা হররাজ প্রাথমিকভাবে এই ব্রাহ্মণদের রক্ষা এবং মালিক সরওয়ার বাহিনীকে পরাজিত করতে সফল হয়েছিল তবে পরবর্তী যুদ্ধে উজ্জয়িনিয়ারা পরাজিত হয় এবং বনের মধ্যে লুকিয়ে থাকতে বাধ্য হয় এবং গেরিলা যুদ্ধ শুরু করে।